ไทยติดเชื้อ “โควิด” เพิ่ม 9 ราย มาจาก 7 ประเทศ ดันยอดป่วยสะสม 4,246 คน
ไทยป่วย “โควิด” เพิ่ม 9 ราย มาจาก 7 ประเทศ ติดเชื้อในประเทศเป็นศูนย์ ยอดสะสม 4,246 คน
ไทยป่วย “โควิด” เพิ่ม 9 ราย มาจาก 7 ประเทศ ติดเชื้อในประเทศเป็นศูนย์ ยอดสะสม 4,246 คน
15 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (15 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 9 ราย
โดยจำนวนนี้ทั้งหมดเป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย เอธิโอเปีย 1 ราย , สวิตเซอร์แลนด์ 2 ราย , สหราชอาณาจักร 1 ราย , โรมาเนีย 1 ราย , เนเธอร์แลนด์ 1 ราย , สหรัฐอเมริกา 2 ราย และกาตาร์ 1 ราย
ทั้งนี้ ทำให้จำนวนผู้ป่วยยืนยันสะสม ล่าสุดเพิ่มขึ้นเป็น 4,246 ราย เป็นผู้ป่วยที่ติดเชื้อภายในประเทศ 2,463 ราย ผู้ป่วยที่เดินทางมาจากต่างประเทศ 1,783 ราย อยู่ในสถานกักกันที่รัฐจัดให้ 1,252 ราย มีผู้ป่วยที่รักษาหายเพิ่ม 9 ราย รักษาหายแล้วรวมเป็น 3,949 ราย ยังมีผู้ป่วยรักษาตัวอยู่ในโรงพยาบาล 237 ราย ยอดผู้เสียชีวิตสะสมคงที่ 60 ราย

